ทำไมแมวถึงชอบทำอะไรแปลก ๆ
พวกมันน่ารัก พวกมันน่าเอ็นดู
และจากคำตัดสินของผู้ชมวีดีโอ Youtube จำนวนกว่า 2 ล้านคน
ที่ดูพวกมันกระโจน
กระโดด
ปีนป่าย
การแทรกตัวเข้าไปในที่แคบ ๆ
การเฝ้าติดตาม
การคืบคลาน
การส่งเสียงไม่ยอมหยุด
และการครางในลำคอ
สิ่งหนึ่งที่ยืนยันได้ก็คือ
แมวเป็นสิ่งที่ดูแล้วเพลิดเพลินมาก ๆ
พฤติกรรมแบบแมว ๆ ที่แสนประหลาดเหล่านี้
ที่ทั้งตลกและชวนให้งง
ทำให้พวกเราตั้งคำถามว่า "ทำไมแมวถึงทำอย่างนั้น"
เป็นเวลานานมาแล้ว ที่แมวเป็นนักล่าสัตว์เล็ก ๆ เพียงลำพัง
และเป็นเหยื่อของสัตว์กินเนื้อ ที่มีขนาดใหญ่กว่า
ในฐานะที่เป็นทั้งนักล่าและเหยื่อ
ความอยู่รอดของสายพันธุ์นี้ขึ้นอยู่กับ พฤติกรรมสัญชาตญาณที่สำคัญ
ซึ่งเรายังคงพบเห็นได้ ในแมวบ้านและแมวป่าในปัจจุบัน
ในขณะที่พฤติกรรมแมว ๆ ของเหมียวบ้านนั้นชวนให้สับสน
ในป่า พฤติกรรมเดียวกันนี้
ที่เกิดขึ้นในตัวแมวตามธรรมชาติ มาเป็นเวลาหลายล้านปีแล้ว
อาจทำให้เจ้าเหมียวบ้าน กลายเป็นสุดยอดแมว
ด้วยโครงสร้างกล้ามเนื้อที่เป็นเอกลักษณ์ และความสามารถในการทรงตัว
แมวปีนขึ้นที่ไปยังจุดที่สูง เพื่อข้อได้เปรียบในการสำรวจพื้นที่
และมองหาเหยื่อในป่า
เจ้าเหมียวบ้านไม่ต้องการความสามารถนี้ ในการหาและสังหารว่าที่มื้อเย็น
ในชามอาหารของมันทุก ๆ วัน
แต่ด้วยสัญชาตญาณ มันถูกวิวัฒนาการมา
เพื่อการมองห้องนั่งเล่น จากชั้นบนสุดของชั้นหนังสือ
และในฐานะนักล่าในป่า แมวเป็นนักฉวยโอกาส และล่าเมื่อใดก็ตามที่พบเหยื่อ
เนื่องจากเหยื่อส่วนใหญ่ของแมวมีขนาดเล็ก
แมวในป่าต้องกินหลายครั้งต่อวัน
และใช้การวิธีการติดตาม กระโจน ฆ่า และกิน เพื่อให้อิ่มท้อง
นั่นเป็นเหตุว่าทำไมเหมียวบ้านจึงชอบ ที่จะไลจับและกระโจนใส่ของเล่นเล็ก ๆ
และกินอาหารมื้อละนิด ตลอดทั้งวันทั้งคืน
นอกจากนี้ เหยื่อขนาดเล็กมักจะซ่อนอยู่ในที่เล็ก ๆ ในแหล่งตามธรรมชาติของพวกมัน
ฉะนั้นคำอธิบายหนึ่งสำหรับคำถามที่ว่า ทำไมเจ้าเหมียวบ้านจึงแหย่ขาเข้าไปในกระป๋อง
คือมันถูกโน้มน้าวโดยความช่างสงสัยเดียวกัน
ที่ช่วยทำให้แน่ใจได้ว่าสายพันธุ์ของมัน จะดำรงอยู่ต่อเนื่องมาเป็นเวลาหลายล้านปี
ในป่า แมวต้องมีกรงเล็บแหลมสำหรับการปีน การล่า และการป้องกันตัว
การลับคมกรงเล็บบนพื้นผิวใกล้ ๆ ทำให้เล็บของพวกมันคมและพร้อมใช้เสมอ
ช่วยยืดกล้ามเนื้อหลังและเนื้อขา
และช่วยผ่อนคลายความเครียดด้วย
ฉะนั้น ไม่ใช่ว่าเจ้าเหมียวบ้านเกลียดโซฟา
ม้านั่ง
เก้าอี้นวม
หมอน
ผ้าม่าน
และทุกสิ่งทุกอย่าง ที่คุณวางไว้ให้มันเห็นไปเสียหมดหรอก
มันฉีกสิ่งเหล่านั้นก็เพื่อตะไบ และทำให้กรงเล็บของมันมีปลายแหลมคม
เพราะว่านี่เป็นสิ่งเดียวกันกับที่บรรพบุรูษของมัน ทำเพื่อความอยู่รอด
ในฐานะสัตว์ที่ถูกล่า
แมวมีวิวัฒนาการไม่ให้ถูกจับ
และในป่า แมวที่หลบหลีกผู้ล่าได้เก่ง จึงประสบความสำเร็จ
ฉะนั้น ที่บ้านของคุณในปัจจุบัน
เจ้าเหมียวบ้านเป็นผู้ชำนาญการ ในเรื่องการเบียดตัวเข้าไปในที่แคบ ๆ
และมองหา และซ่อนตัว เข้าไปในมุมหลืบแปลก ๆ
มันยังอธิบายว่าทำไมมันถึงชื่นชอบ กล่องเล็ก ๆ ที่สะอาดและไม่มีกลิ่น
เพราะว่านั่นไม่น่าจะบอกผู้ล่าของมันได้ ว่ามันซ่อนตัวอยู่ตรงไหน
โดยการดมบริเวณรอบ ๆ
เมื่อลองพิจารณาทุกอย่าง ที่เรารู้เกี่ยวกับแมวแล้ว
มันเหมือนว่าหนึ่งในพฤติกรรมที่เด่นชัดที่สุดของมัน
ก็ยังคงเป็นหนึ่งในสิ่งที่เป็นปริศนามากที่สุด
แมวอาจส่งเสียงครางในลำคอด้วยหลายสาเหตุ
เช่น มีความสุข
เครียด
และหิว
แต่มันน่าสงสัยที่ว่า ความถึ่ของเสียงคราง
ระหว่าง 25 และ 150 เฮิร์ทซ์
อยู่ภายในช่วงที่ส่งเสริมการเกิดใหม่ของเนื้อเยื่อ
ฉะนั้น ในขณะที่เสียงครางทำให้เจ้าเหมียวบ้าน เป็นเพื่อนนอนที่แสนดี
มันยังเป็นไปได้ว่าเสียงครางของมัน ช่วยในการรักษากล้ามเนื้อและกระดูกของมัน
และอาจจะช่วยรักษาให้คุณได้ด้วย
พวกมันพัฒนามาตลอดช่วงเวลาอันยาวนาน
ในฐานะทั้งผู้ล่าเดียวดาย ที่ล่าและฆ่าเพื่อกิน
และเหยื่อผู้ทำตัวลับ ๆ ล่อ ๆ ที่ซ่อนและหลบหนีเพื่อความอยู่รอด
ฉะนั้น แมวในปัจจุบันยังคงสัญชาตญาณเดิม ของมันเอาไว้มาก
จนทำให้พวกมันประสบความสำเร็จ ในการอาศัยอยู่ในป่ามาเป็นเวลาหลายล้านปี
สิ่งนี้อธิบายบางพฤติกรรมของพวกมัน ที่อาจดูแปลกประหลาด
สำหรับพวกมัน บ้านของเราก็คือป่าของพวกมัน
แต่ถ้าหากเป็นไปดังกรณีนี้ ในมุมมองของแมวของเรา
เราเป็นใครกันล่ะ
แมวไร้ขนโง่ ๆ ตัวโต ที่แก่งแย่งแหล่งปัจจัยกับมันหรือเปล่า
หรือว่าเป็นนักล่ายอดโง่ ที่พวกมันเอาชนะได้ทุกวันไป
หรือบางทีพวกมันอาจคิดว่าเราเป็นเหยื่อก็ได้